חוק הדיינים (תיקון מס' 29), התשפ"א-2021 
הצעת חוק ממשלתית, הכנסת ה-24
פורסם: ספר החוקים, חוברת 2921, עמ' 384, 2021-07-28T00:00:00+03:00
במסגרת החוק הוחלט על הגדלת מספר החברים בוועדה לבחירת דיינים מ-11 חברים ל-13 חברים. בהתאם, נקבע כי יהיו בוועדה שלושה שרים במקום שניים וכן, תתווסף טוענת רבנית כך שיהיו בוועדה שתי טוענות. הטוענות הרבניות יבחרו בתוך שלושה חודשים ממועד כינון ממשלה חדשה האחת על ידי שר המשפטים והשנייה על ידי השר לשירותי דת. נוכח הגדלת הוועדה, מספר החברים המינימאלי לפעילות הוועדה יהיה שבעה במקום שישה; הרוב הדרוש למינוי דיין לבית הדין הגדול הוא 10 חברים בוועדה במקום 8; על מנת לסיים את כהונתו של דיין נדרשת הסכמתם של 9 חברים במקום 7.